Document ID: 32007R0416

KOMISIJAS REGULA (EK) Nr. 416/2007
(2007. gada 22. marts)
par tehniskajām specifikācijām paziņojumiem kapteiņiem, kā minēts 5. pantā Eiropas Parlamenta un Padomes Direktīvā 2005/44/EK par saskaņotiem upju informācijas pakalpojumiem (RIS) attiecībā uz Kopienas iekšējiem ūdensceļiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 7. septembra Direktīvu 2005/44/EK par saskaņotiem upju informācijas pakalpojumiem (RIS) attiecībā uz Kopienas iekšējiem ūdensceļiem (1), un jo īpaši tās 5. pantu,
tā kā:
(1)
Saskaņā ar Direktīvas 2005/44/EK 1. pantu tiek attīstīti un ieviesti saskaņoti, savstarpēji izmantojami un atklāti upju informācijas pakalpojumi (RIS).
(2)
Saskaņā ar Direktīvas 2005/44/EK 5. pantu ir jānosaka tehniskās specifikācijas paziņojumiem kapteiņiem.
(3)
Tehniskās specifikācijas paziņojumiem kapteiņiem balstās uz tehniskajiem principiem, kas izklāstīti direktīvas II pielikumā.
(4)
Saskaņā ar Direktīvas 2005/44/EK 1. panta 2. punktu tehniskajās specifikācijās tiek pienācīgi ņemts vērā attiecīgās starptautiskās organizācijās veiktais darbs.
(5)
Tajās arī tiek pienācīgi ņemts vērā paveiktais ekspertu grupā par paziņojumiem kapteiņiem, kurā ietilpst to kompetento iestāžu pārstāvji, kuras veic paziņojumu kapteiņiem ieviešanu, kā arī citu valsts pārvaldes struktūru oficiāli pārstāvji un novērotāji no rūpniecības nozares.
(6)
Tehniskās specifikācijas, par ko ir šī regula, atbilst šābrīža tehnikas sasniegumiem. Direktīvas 2005/44/EK piemērošanā gūtā pieredze un tehnikas attīstība nākotnē var likt grozīt tehniskās specifikācijas saskaņā ar Direktīvas 2005/44/EK 5. panta 2. punktu. Tehnisko specifikāciju grozījumos pienācīgi ņem vērā paveikto ekspertu grupā par paziņojumiem kapteiņiem.
(7)
Tehnisko specifikāciju projektu ir izskatījusi Direktīvas 2005/44/EK 11. pantā minētā komiteja.
(8)
Šajā regulā paredzētie pasākumi ir saskaņā ar atzinumu, ko sniegusi Direktīvas 2005/44/EK 11. pantā minētā komiteja,
IR PIEŅĒMUSI ŠO REGULU.
1. pants
Šajā regulā noteiktas tehniskās specifikācijas paziņojumiem kapteiņiem. Tehniskās specifikācijas ir izklāstītas šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 22. martā

Labels: 7
12
8